கேள்வி: அந்தாதி பற்றி தகவல் சொல்.
பதில்: அந்தாதி (கடைமுதலி / ஈற்றுமுதலி) தலைகட்டியமொழி திவாகர நிகண்டு பக்கம் 307 என்பது யாப்பியலில் ஒரு தொடை (இலக்கணம்) வகையையும், ஒரு பிரபந்த வகையையும் குறிக்கும். அந்தாதி என்னும் சொல் ''முடிவு'' என்னும் பொருள்படும் ''அந்தம்'', தொடக்கம் என்னும் பொருள்படும் ''ஆதி'' ஆகிய இரு சொற்களின் சேர்க்கையால் உருவானது. இதற்கேற்ப, ஒரு பாடல் முடிவில் உள்ள எழுத்து (இலக்கணம்), அசை (இலக்கணம்), சீர் (இலக்கணம்), அல்லது அடி (இலக்கணம்) அடுத்து வரும் பாடலின் தொடக்கமாக அமையும் பாடல்களால் ஆனது, அந்தாதிச் செய்யுள் ஆகும். அடுத்தடுத்து வரும் அடிகள் அந்தாதியாக அமையும் போது, அது அந்தாதித் தொடை எனப்படும். அந்தாதி (அந்தாதித் தொடை / ஈற்றுமுதலி ) அமைப்பு பாடல்களை வரிசையாக மனப்பாடம் செய்வதற்கு வசதியாக உள்ளது.
கேள்வி: அந்தாதி - வரலாறு பற்றி தகவல் சொல்.
பதில்: சங்க இலக்கியம் ஒன்றான பதிற்றுப்பத்து நான்காம் பத்தில் அந்தாதி அமைப்பு உண்டு. எனினும் அந்தாதி இலக்கியமாகத் தனியே அமைந்தவற்றில் இன்று கிடைக்கும் பழைய நூல் காரைக்கால் அம்மையார் அற்புதத் திருவந்தாதி ஆகும். தவிர பன்னிரு திருமுறைகளில் பதினோராம் திருமுறையில் உள்ள நூல்களில் எட்டு அந்தாதி வடிவில் அமைந்துள்ளன. மாணிக்கவாசகரின் திருவாசகம், திருமூலரின் திருமந்திரம், நம்மாழ்வாரின் திருவாய்மொழி ஆகியவற்றிலும் அந்தாதி வடிவில் அமைந்த பாடல்களைக் காண முடியும். இவை தவிர பிரபந்த வகையைச் சேர்ந்த நான்மணிமாலை, இரட்டைமணிமாலை, அட்டமங்கலம், நவமணிமாலை, ஒருபா ஒருபது, இருபா இருபது, மும்மணிக்கோவை, மும்மணிமாலை, கலம்பகம் என்பவை அந்தாதியாக அமைகின்றன.